दिन बीतते गए और मोहन को भी अब सेठ से अच्छी पगार मिलने लगी थी। उस पगार के कारण घर में खाने-पीने की कमी नहीं थी, और न ही कभी मोहन ने कभी सोहन की पढाई के खर्चे में कोई कमी आने दी। सोहन ने स्कूल की पढाई ख़तम कर जब कॉलेज जाने की इच्छा जताई तो मोहन ने फ़ौरन हाँ कर दी। हालांकि, मोहन की पगार इतनी भी नहीं थी कि वो कॉलेज की फीस आराम से भर सकता, लेकिन उसने ठान लिया कि वो दूकान से छुट्टी होने के बाद कोई दूसरा काम भी पकड़ लेगा जिससे कुछ और आमदनी हो सके। मोहन किसी भी हालात में सोहन की पढ़ाई में कोई बाधा नहीं आने देना चाहता था।